ร้านนี้เป็นอีกหนึ่งร้านที่ประทับใจมากค่ะ จริงๆจะว่าไปแล้วร้านนี้ก็อาจจะไม่ใช่ร้านไอติมเต็มตัวหรอกค่ะ จริงๆร้านนี้เป็นร้านขายของกระจุกกระจิก น่ารัก มีทั้งของนำเข้าจากหลายๆประเทศ โดยจะเน้นไปทางตัวการ์ตูนคาแรคเตอร์ต่างๆอย่างมูมิ่น โทโตโร่ และมีของไอเดียเก๋ๆอีกเพียบ แต่ร้านนี้เค้าก็มีไอศครีมโฮมเมดและเมนูเครื่องดื่มอย่างน้ำโซดาต่างๆแบบง่ายๆ ไว้คอยบริการลูกค้าที่มาเลือกซื้อของภายในร้านด้วยค่ะ 

บรรยากาศภายในร้านดูเรียบง่าย ตกแต่งด้วยของน่ารักๆที่ทางร้านได้ทีไว้จำหน่ายด้วย และจุดเด่นของที่นี่ก็คือ จะมีตุ๊กตามูมิ่นทั้งตัวเล็กตัวใหญ่หลายชีวิตมาตั้งเรียวรายอยู่เต็มร้าน ไว้คอยต้อนรับลูกค้าที่มาเยือน โดยสามารถหยิบไปกอด ไปฟัด ไปถ่ายรูปได้ตามสบาย ที่นี่เค้าใจดีค่ะ เจ้าของร้านเป็นกันเองมากๆ ใจดี น่ารักทั้งคู่ และที่สำคัญเต็มใจบริการลูกค้าสุดๆ ลูกค้าสอบถามอะไรรีบตอบด้วยความเต็มใจเสมอ และจะคอยรีบหาสินค้ามาบริการโดยไม่ปล่อยให้ลูกค้ารอนานเลย ดังนั้นการนั่งในร้านนี้ก็ทำตัวสบายๆเหมือนกับอยู่ที่บ้านเลยค่ะ จะนอนเล่นก็ได้ เค้าไม่ว่านะ หรือว่าอยากจะถ่ายรูป เค้าก็บริการเต็มที่ บอกว่าเรียกได้ตลอดเลย น่ารักจริงๆ อ่อ!!!ลืมบอกไปค่ะ ร้านนี้เค้าให้ถอดรองเท้าไว้หน้าร้านด้วยนะคะ เพราะที่นี่เค้านั่งกับพื้น จะมีเก้าอี้สูงสองตัวแค่หน้าร้าน นอกนั้นนั่งพื้นค่ะ เค้าจะมีเบาะนุ่มๆให้นั่ง หรือจะนอนก็มีหมอนด้วยนะคะ555 

ส่วนไอศครีมที่นี่จะเป็นไอศครีมโฮมเมดค่ะ มีหลากหลายรสชาติ จะทำเป็นถ้วยไว้แล้ว ถ้วยละ45บาทค่ะ รสชาติอร่อยดีนะ ราคาก็ไม่แพง ส่วนเครื่องดื่มไม่ได้ทานค่ะ เลยไม่รู้ว่าเป็นยังไง เอาไว้คราวหน้าถ้ามีโอกาสจะไปลองค่ะ

สำหรับร้านนี้คงเหมาะกับผู้ที่คลั้งไคล้มูมิ่นและผู้ที่ชื่นชอบของเก๋ๆ หากใครผ่านไปแถวลาดพร้าววังหินแถวๆหน้าปากซอย8ก็ลองมองหาร้านนี้ดูนะคะ แวะได้เดินดูของเล่นๆเพลินๆหรือทานไอศครีมก็ได้ ร้านนี้น่ารักจริงๆค่ะ แนะนำเลย